Document ID: 32015D0130

ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/130 ΤΗΣ ΕΠΙΤΡΟΠΉΣ
της 26ης Ιανουαρίου 2015
που επιτρέπει σε εργαστήρια στην Κίνα να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων
[κοινοποιηθείσα υπό τον αριθμό C(2015) 279]
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
Εκτιμώντας τα ακόλουθα:
(1)
Η απόφαση 2000/258/ΕΚ ορίζει την Agence française de sécurité sanitaire des Aliments (AFSSA), στο Nancy της Γαλλίας (που έχει ενσωματωθεί από την 1η Ιουλίου 2010 στην Agence nationale de sécurité sanitaire de l'alimentation, de l'environnement et du travail, ANSES), ως το ειδικό ινστιτούτο υπεύθυνο για τον καθορισμό των κριτηρίων που είναι αναγκαία για την τυποποίηση των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.
(2)
Η εν λόγω απόφαση προβλέπει επίσης ότι η ANSES τεκμηριώνει την αξιολόγηση των εργαστηρίων τρίτων χωρών που έχουν υποβάλει αίτηση για να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
(3)
Η αρμόδια αρχή της Κίνας έχει υποβάλει αίτηση για την έγκριση του διαγνωστικού εργαστηρίου για τη λύσσα και τις ζωονόσους που συνδέονται με την άγρια πανίδα (DLR) του Changchun ινστιτούτου κτηνιατρικής έρευνας στη Changchun και του εργαστηρίου επιδημιολογίας του στρατιωτικού ινστιτούτου κτηνιατρικής έρευνας στη Changchun, τα οποία υποστηρίζονται από ευνοϊκή έκθεση αξιολόγησης που πραγματοποιήθηκε για τα εν λόγω εργαστήρια από την ANSES με ημερομηνία 15 Σεπτεμβρίου 2014.
(4)
Θα πρέπει, επομένως, να επιτραπεί στα εν λόγω εργαστήρια να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και κουνάβια.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Σύμφωνα με το άρθρο 3 παράγραφος 2 της απόφασης 2000/258/ΕΚ επιτρέπεται στα ακόλουθα εργαστήρια να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και κουνάβια:
α)
Diagnostic Laboratory for Rabies and Wildlife Associated Zoonoses (DLR)
Changchun Veterinary Research Institute (CVRI)
Chinese Academy of Agricultural Sciences (CAAS)
666 Liuying West Rd,
Jingyue Economic Development Zone,
Changchun 130122
China
β)
Laboratory of Epidemiology
Military Veterinary Research Institute,
Academy of Military Medical Sciences
666 Liuying West Rd, Jingyue Economic Development District
Changchun 130122
China
Άρθρο 2
Η παρούσα απόφαση εφαρμόζεται από την 1η Φεβρουαρίου 2015.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιανουαρίου 2015.

Labels: 16
7
0
6
18